
Pujada de la Catedral, 12

17004 Girona

Tel.: 972 203 834

museuart_girona.cultura@gencat.cat

www.museuart.com

PLEC DE PRESCRIPCIONS TÈCNIQUES DEL CONTRACTE DE SERVEIS D’EMBALATGE, TRANSPORT DE RECOLLIDA, DESEMBALATGE, MUNTATGE, DESMUNTATGE, EMBALATGE I TRANSPORT DE RETORN D’OBRES D’ART DE L'EXPOSICIÓ “MESTRES DE L’ART CATALÀ DEL SEGLE XX. COL·LECCIÓ BASSAT”, PRODUÏDA PEL MUSEU D’ART DE GIRONA.
1- OBJECTE DEL CONTRACTE
El present contracte de serveis té per objecte la prestació dels següents serveis per al transport de recollida (concentració) i de retorn (dispersió) d’obres d’art de l’exposició “Mestres de l’art català del segle XX. Col·lecció Bassat” que tindrà lloc al Museu d’Art de Girona, (en endavant, el Museu d'Art), en els termes descrits a les clàusules següents i desglossats també a l’Annex I i II. El servei ha d’incloure:
A) Concentració:

· Amidaments de les obres en les seves ubicacions d’origen

· Construcció de caixes i altres materials d’embalatge de cadascuna de les obres. 

· Provisió de materials d’embalatge lleuger.

· Embalatge de totes les obres a origen, en caixes o amb els sistemes d’embalatge determinats. 

· Càrrega i transport de les obres des dels diversos orígens i transport de les obres al Museu. 

· Descàrrega i desembalatge de les obres al Museu d’Art.

· Muntatge de les obres a l’exposició, segons indicacions tècniques del Museu. 

· Retirada de caixes i materials d’embalatge i emmagatzematge d’aquests als magatzems de l’empresa de transport que hagi estat adjudicada mentre duri l’exposició.

B) Dispersió:
· Lliurament de les caixes buides i els materials d’embalatge al Museu d’Art un cop finalitzi     l’exposició.

· Desmuntatge de cadascuna de les obres.

· Re embalatge de totes les obres en les caixes o materials d’embalatge corresponents.

· Càrrega i transport de les obres des del Museu d’Art fins a les diverses destinacions.

· Desembalatge i col·locació de les obres als corresponents destins. 

Així mateix, i en tots ells, haurà d’incloure: 

· Coordinació, organització i finançament dels desplaçaments dels correus indicats, incloent les seves dietes. 

· Gestions i tràmits de les escoltes policials, si és el cas

El servei a contractar recau sobre:
A) PER A LA CONCENTRACIÓ: 

· Obres procedents de Catalunya: Barcelona (3 orígens), Mataró (1 origen) i Sant Andreu de Llavaneres (1 origen)

B) PER A LA DISPERSIÓ

· Obres procedents de Catalunya: Barcelona (3 destinacions), Mataró (1 destinació) i Sant Andreu de Llavaneres (1 destinació)
	Nombre de domicilis
	     Obres
	           Ciutats

	3
	25
	Barcelona

	1
	15
	Mataró

	1
	27
	Sant Andreu de Llavaneres


En l’Annex II al present Plec s’inclou el llistat d’obres (autor, títol, tècnica i mides) així com el lloc de recollida i retorn de les mateixes i si cal elaborar caixa d’embalatge o embalatge lleuger (soft-packing), segons prescripcions. 
Un cop adjudicat el servei, el Museu d’Art lliurarà noms i dades de contacte dels prestadors als quals s’han de recollir i posteriorment retornar cadascuna de les obres. En cap cas, l'empresa realitzarà cap contacte directe amb cap prestador fins a l'adjudicació del contracte i sense l'autorització del Museu d’Art.
2- LLOC I CALENDARI 
2.1.- Calendari
L'exposició “Mestres de l’art català del segle XX. Col·lecció Bassat” es presentarà del 9 de maig al 14 de setembre de 2025 a les sales d'exposició temporal (Àmbit 3) del Museu d’Art de Girona, situat a la Pujada de la Catedral, 12, de Girona. 

Es preveu que els serveis es prestin dins un marge temporal limitat, entre el 7 d’abril i el 30 d’abril de 2025 (per a la concentració) i entre el 15 de setembre i el 3 d’octubre de 2025, seguint el següent calendari orientatiu:

PER A LA CONCENTRACIÓ

- Construcció de caixes i altres materials d’embalatge: del 7 d’abril o data de formalització del contracte a l’11 d’abril de 2025. 

- Embalatge, transport i lliurament de les obres: de l’11 al 24 d’abril de 2025. 

- Desembalatge i muntatge de les obres: del 24 al 30 d’abril de 2025.

- Retirada de caixes i embalatges buits: abans de l’1 de maig de 2025.
PER A LA DISPERSIÓ

- Desmuntatge i embalatge de les obres: del 15 al 19 de setembre de 2025.
- Transport i lliurament de les obres a destí: entre el 19 de setembre i el 3 d’octubre de 2025.
A banda de l’oferta econòmica i proposta avaluable amb criteris automàtics, l’empresa presentarà obligatòriament una proposta d’itinerari i calendari de recollida i de retorn previst. 
A partir del moment que les obres surtin del seu lloc d’origen, el cost d'emmagatzematge temporal eventual de les obres durant el trànsit que sigui necessari serà assumit per l'empresa contractista i estarà sempre dintre del límit de la data màxima de lliurament abans indicada.
2.2.- Muntatge 

L’empresa destinarà un equip mínim de 3 persones format per 1 cap d’equip (supervisor o coordinador previst a l’apartat 3.1) i 2 operaris durant màxim 4 jornades per realitzar el muntatge de les obres en l’espai expositiu, en diversos formats i suports, així com instal·lació de cartel·les i elements expositius auxiliars a les sales del Museu d’Art de Girona segons indicacions del Museu d’Art.

Finalitzat el muntatge l’empresa retirarà els embalatges i caixes buides per a ser emmagatzemades a les dependències de l’empresa de transport assignada fins que acabi l’exposició (14 de setembre de 2025).
2.3.- Desmuntatge 

L’empresa destinarà un equip mínim de 3 persones format per 1 cap d’equip (supervisor o coordinador previst a l’apartat 3.1) i 2 operaris durant màxim 4 jornades per realitzar el desmuntatge de les obres en l’espai expositiu, en diversos formats i suports, així com retirada de cartel·les i elements expositius auxiliars de les sales d’exposició del Museu d’Art de Girona segons indicacions del Museu d’Art.

3- CONDICIONS DE PRESTACIÓ DEL SERVEI
3.1.- Personal.
L'empresa nomenarà un coordinador tècnic responsable d’aquest servei, amb disponibilitat de 24 h., 7 dies a la setmana, durant la càrrega, el transport i el retorn de les obres (dispersió). Haurà de comptar amb telèfon mòbil. El coordinador tècnic ha de parlar fluidament l'idioma català i castellà. 
L'empresa contractista realitzarà la recollida de les obres mitjançant personal especialitzat (un mínim de 3 operaris, actuant 1 d’ells com a supervisor/coordinador). La manipulació d'obres estarà sempre realitzada per personal especialitzat, amb control d'un supervisor.  
Previ a l’adjudicació l’empresa seleccionada haurà de presentar la planificació de personal dedicat al servei i, si es requereix per part del Museu d’Art, haurà d’adjuntar currículums acreditatius que assegurin l’especialització i bagatge del personal en manipulació, embalatge i desembalatge d'obres d'art. 

S’haurà d’acreditar:

· Mínim 5 anys d’experiència en coordinació i transports internacionals d’art i un mínim de 3 anys d’experiència en manipulació d’obres d’art i en embalatge, desembalatge i muntatge d’exposicions d’art pel supervisor/coordinador responsable.  
· Mínim 2 anys d’experiència en manipulació d’obres d’art i en muntatges d’exposicions per la resta d’equip.  
Igualment, els transportistes i conductors de vehicles tindran experiència en transport d'objectes d'art, i prestaran el servei en equips de 2, respectant en tot moment la legislació vigent quant als torns i temps de descans obligatoris.  
3.2.- Assegurances. 
Totes les obres compten amb assegurança “clau a clau” amb companyies asseguradores, amb cobertura contractada pel Museu d’Art. L’assegurança cobrirà el transport de les obres des del dia 11 d’abril de 2025 fins el retorn de les mateixes, previst que hagi finalitzat el 3 d’octubre de 2025.
3.3.- Embalatges
L’empresa contractista haurà de seguir per a l’embalatge de cada obra d’art les indicacions i/o instruccions específiques indicades pel prestador o, en el seu defecte, pel Museu d’Art.

Totes les obres presents en l’exposició que requereixin de caixa de transport comptaran amb l’embalatge específic (vegeu Annex I i Annex II). Per a la resta d’obres que no requereixin de caixa de transport (veure Annex II), l’empresa haurà de proporcionar i realitzar un embalatge lleuger (soft-packing). 

Es podran contemplar caixes compartides per prestadors si les obres ho permeten per tècnica, mesures i origen, combinant prestadors en la mesura del possible. 

Les obres s’embolicaran individualment amb materials de Ph neutre no abrasius abans de ser introduïdes a les caixes o altres embalatges.

Les caixes d’embalatge seran de fusta o material rígid i estaran adaptades a mida de l’obra i interiorment tindran un gruix mínim de 5 cm poliestirè o material de característiques anàlogues, a fi d'evitar els cops durant la seva manipulació. Es garantirà que, un cop introduïda l’obra, les caixes compleixen els requisits de solidesa i estanquitat precisos per a la seva seguretat de conservació i disposaran de precintes, indicacions de manipulació i numeracions d’identificació.

L'empresa contractista haurà de proporcionar tot el material necessari per a un correcte embalatge i manipulació de les obres durant el procés (taules, guants, material de conservació, material d’embalatge addicional, etc).

L'empresa contractista, per si o a través dels seus corresponsals, es compromet a realitzar l’embalatge de l’obra en origen, amb les correctes condicions i mesures de seguretat, conservació i manipulació requerides per obres d’art.  

Cas de que les obres es trobin embalades caldrà actuar segons aquests dos criteris: 

- Si és institució- museu: recollir sempre i quan vagi acompanyada d’un informe d’estat de conservació amb data d’emissió no superior a 10 dies i caldrà anotar que l’obra es recull sense comprovar el contingut

- Si és particular o galeria: caldrà desembalar l’obra i embalar-la segons criteris marcats

3.4.-  Coordinació i assistència als correus.
L'empresa gestionarà i establirà els calendaris d’assistència dels correus que han requerit acompanyar les obres, i n’informarà al Museu d’Art. Haurà de coordinar el transport i assistència dels correus tant a la seva arribada a Girona com a la sortida, mitjançant personal especialitzat, que parli la llengua del correu i s’ocuparà del desplaçament del mateix per arribar al Museu d’Art així com acompanyament, si és el cas, a l'hotel després del desembalatge i muntatge de les obres si així es requereix. 

L’empresa contractista gestionarà el transport i assumirà directament les despeses de desplaçament de tots els correus; així mateix gestionarà les reserves d'allotjament necessàries i satisfarà el pagament de l’allotjament així com les dietes indicades pel Museu d’Art, seguint les següents indicacions generals (veure condicions particulars en Annex II):

Correus confirmats: 1 correu nacional.

3.5.-  Planificació dels treballs, recorreguts i circuits.
L'empresa contractista presentarà una proposta de calendari, itineraris i circuits de lliurament. Així mateix, i durant l’execució de la concentració haurà d'informar al Museu d’Art de les recollides de les obres d’art a mesura que es vagin realitzant i haurà de lliurar al Museu d’Art una relació de dia i hora de lliurament per part dels seus prestadors. 

En cas necessari, l’empresa contractista haurà de facilitar al Museu d’Art les dades necessàries per sol·licitar escorta per part dels cossos de seguretat pública dins els terminis establerts.

L’empresa contractista presentarà la planificació inicial de circuits i accessos d’entrada i de sortida d’embalatges al Museu d’Art. Aquesta planificació serà consensuada prèvia a la seva execució amb els tècnics del Museu d’Art.  

S’haurà de preveure l'accés a les sales de l’Àmbit 3 dels embalatges que no caben en l’ascensor (altura 205 x amplada 80 x 143 cm) en cas que n’hi hagués. Igualment haurà de preveure els itineraris d’accés al Museu, tant fora com dins de l’edifici, amb el personal tècnic responsable del Museu d’Art així com els mitjans tècnics per a facilitar el moviment de les obres i embalatges durant el trànsit i càrrega. Els possibles canvis que es puguin produir a la planificació addicional no suposaran un increment de cost addicional respecte a la previsió i cost adjudicat.
L'empresa contractista haurà d'acordar amb els tècnics del Museu d’Art l'horari previst per a la descàrrega (concentració) i càrrega (dispersió) amb la suficient antelació per a poder organitzar l'operativa i sol·licitar el tall de carrer pertinent en cas necessari. L'empresa contractista haurà d'aportar els elements de senyalització (tanques, cons...) i personal amb armilla reflectant per assegurar la correcta senyalització durant el temps de càrrega i descàrrega.

L'empresa contractista haurà de tenir un vehicle de transport petit però condicionat amb control termo-higromètric i amb plataforma elevadora per a l'accés per la Pujada de la Catedral i carrer de Rocabertí. Igualment, haurà d’aportar tots els mitjans físics i mecànics necessaris per a la concentració de les obres a l’interior de les sales (p. e. moquetes, carretons, traspales, elevador mecànic...).
L’oferta presentada pels licitadors haurà de preveure la prestació d’aquests serveis amb total disponibilitat i flexibilitat horària per part de tot l’equip (supervisor i operaris) durant els dies de desembalatge i muntatge (per a la concentració) i desmuntatge i embalatge (per a la dispersió) previstos en la clàusula 2 dels presents Plecs Tècnics i d’acord amb les necessitats organitzatives fixades dia a dia per l’equip tècnic del Museu d’Art de Girona.
3.6.- Confidencialitat.
L'empresa contractista i tot el personal destinat als diferents serveis contractats així com els seus corresponsals mantindran una absoluta confidencialitat sobre els propietaris de les obres, les seves dades personals i totes les informacions que rebin per a la realització del transport.
3.7.-  Condicions generals de transport.
Transport aeri
En cas de transport aeri, s’haurà d’utilitzar el trajecte més directe possible, amb les mínimes escales i a un aeroport en un radi màxim continental de 1.500 km de Girona. En el cas d'obres petites acompanyades (hand-carry), l'obra ocuparà un seient extra. Si les obres viatgen com a càrrega, s’assegurarà la seva col·locació, fixació i protecció en containers o palets i la seva vigilància des de l'entrada fins a la pujada a l'avió i viceversa. Així mateix, s'assegurarà de la seva correcta estiba a la bodega de l’avió.
L'empresa contractista haurà d'informar al Museu d’Art, per a la seva aprovació per escrit i prèviament a la sortida, del nombre de vol, la ruta, les escales i l'horari de sortida i arribada. En els aeroports es farà càrrec de rebre el transport mitjançant personal acreditat i gestionarà l'accés dels correus a zones restringides de càrrega i descàrrega. Quan les obres surtin de l'aeroport hauran de ser dirigides directament i sense escala a la seva destinació, tret per causa justificada i acceptada pel Museu d’Art o el propietari de les mateixes.
Transport terrestre

El transport terrestre es realitzarà en camió capitonat, proveït d'instal·lacions de seguretat i estanqueïtat (parets dobles), suspensió pneumàtica, condicionament d'aire calent-fred i humitat regulables des de la cabina de conducció, extinció d'incendis per gas, sistema d'alarmes acústica i òptica. Han de disposar de brides regulables mecànicament i “pops” per a la fixació de les caixes a la cabina i, per a la càrrega i descàrrega, plataforma elevadora i carretons amb rodes pneumàtiques. 
Els camions han de disposar de comunicació telefònica i de ràdio i localitzador via satèl·lit. Si el Museu d’Art no autoritza expressament el contrari, els transports es realitzaran sempre en camió exclusiu i directe des del punt de recollida fins a la destinació final sense pernoctació en ruta si el trajecte és menor de 1250 Km. Durant el trajecte terrestre amb obres d'art, el camió no pot ser abandonat en cap moment pels conductors ni sortir de la ruta establerta.
L’empresa adjudicatària haurà d’informar del valor total d’assegurança que preveu en cada transport. Cas que aquest superi el llindar previst per llei, caldrà que gestioni la corresponent escorta policial, preferentment escorta pública. Cas de no ser possible caldrà assegurar i costejar l’escorta privada. Igualment en cas de que un propietari en requereixi el servei.  Els possibles costos addicionals d’aquests serveis queden exclosos del present contracte.

Magatzems de trànsit

En transports que requereixin pernocta, aquesta haurà de realitzar-se en magatzems que reuneixin les condicions de seguretat i conservació apropiades, i prèviament aprovades pel Museu d’Art. El vehicle haurà de pernoctar necessàriament a cobert. Les caixes romandran a l’interior dels camions i en cap moment seran descarregades del vehicle, ni s’obrirà el camió fins l’arribada al lloc de destí. 
L'empresa haurà de disposar de magatzems apropiats per al trànsit, pernocta i emmagatzematge d'obres d'art, amb mesures de seguretat i control climàtic, equipats amb sistemes d'alarma adequats contra robatori i vigilats per personal de seguretat les 24 hores del dia, així com de sistemes de detecció i d'extinció automàtica d’incendis. L'empresa es compromet  a lliurar la documentació acreditativa de les mesures indicades o bé gràfiques termo-higromètriques, sempre que el Museu d’Art o el propietari d'una obra ho requereixin.

4-  PRESSUPOST I COSTOS ADDICIONALS.
El Museu d’Art no assumirà cap despesa no prevista que es produeixi com a conseqüència de no haver tingut l’empresa contractista en consideració els requeriments expressats en aquest Plec i en el Plec de Clàusules Contractuals o per la falta de confirmació prèvia de les condicions de prestació dels serveis. 
L’empresa contractista informarà i justificarà prèviament per escrit al Museu d’Art sobre qualsevol desviació del pressupost presentat i aprovat en l’oferta econòmica, desviacions que només podran produir-se per les causes i dintre dels límits especificats en el Plec de Clàusules Contractuals. 
Els costos extraordinaris derivats de càlculs erronis en pesos i/o volum de les peces o de les caixes hauran de ser assumits per l’empresa contractista, tret que es tracti d'informacions errònies proporcionades pel Museu d’Art o per la institució prestatària i sempre que en aquests últims casos el contractista acrediti degudament aquesta circumstància.
El Museu d’Art no assumirà cap despesa que no hagi estat sotmesa a la seva aprovació abans de ser realitzada.
Girona, febrer de 2025

